Ouzhpenn labourat an douar e oa un aedes anezhañ, da lavarout eo ur barzh a save barzhonegoù evit o reiñ da glevout dan dud. E Chalkis en Eubea, e kemeras perzh en ur genstrivadeg barzhoniezh aozet gant mibien ar roue Amphidamas da lidañ obidoù o zad. Trech e voe war ar genstriverien all gant ur varzhoneg a gane enni talvoudegezh al labour-douar hag ar peoch. Un trebez a voe roet dezhañ evel gopr ha dediet e voe gantañ da Vuzezed ar menez Helikon.